બાળકને અતિસક્રિય ઘોશિત કરતાં પહેલાં એની નાનકડી દુનિયામાં બનેલી ઘટનાઓ, એની નજીકની વ્યક્તિઓ, એમની વર્તણુંક વિગેરે જાણવું જરૂરી છે. બાળક જ્યારે આવા કોઈ કારણસર વિચિત્ર વર્તન કરતું હોય તો તે પરિસ્થિતિ હંગામી છે. બાળક અમુક ચોક્કસ સમયે, અમુક ચોક્કસ વ્યક્તિની હાજરીમાં, અમુક ચોક્કસ પરિસ્થિતિમાં જ અતિસક્રિયતા દર્શાવે છે. એ ચોક્કસ સમય, વ્યક્તિ કે પરિસ્થિતિ સમાપ્ત થતાં બાળકની અતિસક્રિયતા પણ કાબુમાં આવી જાય છે. આવાં બાળકોને ADHDનું લેબલ ન લગાડી શકાય.